《城上乌者取晋叔向城上有乌齐师其遁之谓而作》
元代·陆仁

城上乌，群相呼。
群相呼，护其雏。
公侯干城民父母，官军见贼莫遁逃。
城中之民势亦孤，安得千金觅壮夫。
城上乌，乌有翮。
东西引雏飞格格，胡为群来尽红帕。
驱民登城要相杀，乌啼城头头亦白。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。